





Anexa nr.1 la H.C.L. nr.___________________
                                                                                              

CONTRACT DE ÎMPRUMUT DE FOLOSINŢĂ - COMODAT
nr……… data………………..


I. PĂRŢILE CONTRACTANTE

1.1. MUNICIPIUL TIMIŞOARA, cu sediul în Timişoara, str.C.D.Loga nr.1, reprezentată prin Primar dr.ing.Gheorghe Ciuhandu, si Director Economic Ec. Smaranda Haracicu, în calitate de COMODANT, pe de o parte şi
1.2. TEATRUL NAŢIONAL MIHAI EMINESCU TIMIŞOARA, cu sediul în Timişoara, str.Mărăşeşti nr.2, CIF 248530, reprezentată prin Dl. Ion Rizea-Director Adjunct,
OPERA NATIONALA ROMANA TIMISOARA,  cu sediul in Timisoara, str.Marasesti nr.2, CIF 4250751 reprezentata prin Dl.Nova Bataniat-Director Adjunct,

TEATRUL GERMAN DE STAT, cu sediul in Timisoara, str.Marasesti nr.2, CIF 5016490 reprezentata prin Dl.Varsandan Lucian-Director,

TEATRUL MAGHIAR DE STAT ,,CSIKY GERGELY’’, Timisoara, str.Alba Iulia nr.2, CIF 2491141 reprezentata prin Dl.Balazs Attila-Director, în calitate de COMODATARI, pe de altă parte, 
au convenit să încheie prezentul contract de împrumut de folosinţă (comodat):


II. OBIECTUL CONTRACTULUI

2.1. Obiectul contractului îl constituie: cedarea de către comodant, cu titlu gratuit, a dreptului de folosinţă a cladirii Palatului Culturii din Timişoara, inscrisa in C.F. nr.1 Timisoara, cu nr.top 249, proprietatea Municipiului Timisoara, atribuita prin H.C.L. nr.24/23.02.1999, modificata prin H.C.L. nr.97/03.05.2001, H.C.L. nr.189/31.05.2011 si HCL ___________.

III. DURATA CONTRACTULUI
3.1. Termenul prezentului contract este de la data de _________pana la data de _________, dată la care bunul va fi predat comodantului.

3.2. Prin acordul părţilor, prezentul contract poate să înceteze şi înainte de termen.


IV. DREPTURI ŞI OBLIGAŢII

4.1. Drepturile comodantului

a). să rezilieze contractul, în cazul în care comodatarul nu-şi respectă obligaţiile prevăzute în prezentul contract;
b). comodantul are dreptul să denunţe în mod unilateral contractul de comodat, din motive excepţionale legate de interesul naţional sau local.

c). comodantul are dreptul să inspecteze bunul precum şi modul în care comodatarul îşi respectă obligaţiile asumate prin contract. Verificarea se va efectua numai cu notificarea prealabilă a comodatarului în termen de 15 zile, de către reprezentanţii comodantului;

d). comodantul are dreptul să modifice în mod unilateral partea reglementară a contractului de comodat, cu notificarea prealabilă a comodatarului din motive excepţionale legate de interesul naţional sau local.

4.2. Drepturile comodatarului

a). să i se asigure de către comodant folosinţa bunului pe toată durata contractului;

b). să ceară restituirea sumelor plătite de acesta pentru conservarea bunului;

c). să reţină bunul până când comodantul îi va remite cheltuielile de conservare a bunului;

4.3. Obligaţiile comodantului

a). restituirea cheltuielilor făcute de comodatar, în vederea conservării lucrului, dacă cheltuielile făcute de comodatar în vederea  conservării lucrului au caracter extraordinar, necesar şi foarte urgent;
b).  despăgubirea comodatarului pentru daunele provocate de viciile lucrului, dacă el avea cunoştinţă de ele şi nu le-a adus la cunoştinţă comodatarului, fiind deci în culpă.

4.4. Obligaţiile comodatarului

a). să se îngrijească de bunul împrumutat întocmai ca proprietarul acestuia;

b). să folosească lucrul potrivit destinaţiei sale;

c). să suporte, de la data preluării bunului, cheltuielile necesare folosinţei acestuia, neavând dreptul să ceară restituirea acestora de la comodant;
d). să nu transmită folosinţa bunului asupra altei persoane – indiferent cu titlu oneros (locaţiune) sau cu titlu gratuit (comodat), sau să se asocieze cu alte persoane fizice sau juridice;
e). să restituie bunul împrumutat la împlinirea termenului stipulat în prezentul contract ;
f).  să solicite acordul scris al comodantului pentru efectuarea oricăror modificări aduse ;

g). la încetarea contractului, să pună la dispoziţia comodantului bunul primit în folosinţă în starea în care acesta se găseşte la momentul respectiv, eventualele investiţii, îmbunătăţiri, construcţii, efectuate în perioada de derulare a contractului neputând fi ridicate, iar contravaloarea lor neputând fi solicitată;
h). dacă bunul împrumutat a fost deteriorat din culpa comodatarului, el este obligat să-l restituie în natură sau să achite contravaloarea lui;

i). la încetarea contractului de comodat prin ajungere la termen comodatarul este obligat să restituie comodantului, în deplina proprietate in mod gratuit şi libere de orice sarcini, bunul împrumutat precum şi toate investiţiile, îmbunătăţirile, construcţiile efectuate.
j). comodatarul este obligat sa respecte conditiile impuse de natura bunului ( materiale cu regim special, conditii de siguranta în exploatare, protecţia mediului, etc)

k). la incetarea contractului de comodat din alte cauze decât prin ajungere la termen, excluzând forţa majoră şi cazul fortuit, comodatarul este obligat sa asigure continuitatea exploatarii bunului, în conditiile stipulate in contract, pâna la preluarea acestuia de către comodant.

 l). comodatarul este obligat să continue exploatarea bunului, în noile conditii stabilite de comodant, în mod unilateral, potrivit art. 4.1. lit. (d) din prezentul contract de comodat, fara a putea solicita încetarea acestuia.


V. RISCURI

5.1. Comodatarul va suporta riscul deteriorării sau pieirii bunului în următoarele cazuri:
- întrebuinţarea acestuia contrar destinaţiei sale;

- folosirea bunului după expirarea termenului convenit de părţi prin prezentul contract;

- dacă comodatarul ar fi putut salva bunul împrumutat, atunci când există pericolul distrugerii acestuia.

5.2. În celelalte cazuri riscul deteriorării sau pieirii lucrului este suportat de comodant;


VI. ÎNCETAREA CONTRACTULUI

6.1. Prezentul contract îşi încetează efectele în următoarele cazuri:

a) prin restituirea bunului de către comodatar înaintea termenului prevăzut în contract;

b) în cazul nerespectării obligaţiilor de către comodatar, contractul se desfiinţează de plin drept fără acţiune în justiţie şi fără nici o altă formalitate prealabilă;
c) la expirarea duratei stabilite in contract, daca partile nu convin, in scris, prelungirea acestuia, in conditiile legii;

d) în cazul in care interesul national sau local o impune, prin denunţarea unilaterala de catre comodant; In aceasta situatie de incetare a contractului nu se percep daune;

e) la disparitia, dintr-o cauza de forta majora, a bunului sau in cazul imposibilitatii obiective a comodatarului de a-l exploata, prin  renuntare, fără plata unei despagubiri;


VII. NOTIFICĂRILE ÎNTRE PĂRŢI

7.1.
Partea care invocă o cauză de încetare a prevederilor prezentului contract o va notifica celeilalte părţi, cu cel puţin 15 zile înainte de data la care încetarea urmează să-şi producă efectele.

7.2. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la sediul prevăzut în partea introductivă a prezentului contract.

VIII. LITIGII

8.1. Părţile au convenit că toate neînţelegerile privind validitatea prezentului contract sau rezultate din interpretarea, executarea şi încetarea acestuia să fie rezolvate pe cale amiabilă de reprezentanţii lor.

8.2. În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.


IX. CLAUZE FINALE

9.1. Prezentul contract a fost încheiat în cinci exemplare, din care unul pentru comodant.


   COMODANT





         COMODATAR,


           MUNICIPIUL TIMISOARA   


TEATRUL NAŢIONAL "MIHAI EMINESCU"

                      P R I M A R





TIMISOARA

     Dr. Ing. GHEORGHE CIUHANDU                                                   DIRECTOR ADJUNCT









 ION RIZEA


   VICEPRIMAR



OPERA NATIONALA ROMANA TIMISOARA     
           Ing. ADRIAN ORZA



                 DIRECTOR ADJUNCT








      NOVA BATANIAT

          DIRECTIA ECONOMICA


TEATRUL GERMAN DE STAT TIMISOARA
                    DIRECTOR





   DIRECTOR
      EC. SMARANDA HARACICU


                  VARSANDAN LUCIAN
            SERVICIUL JURIDIC                                        TEATRUL MAGHIAR DE STAT ,,CSIKY GERGELY’’
       








DIRECTOR
             





                     BALAZS ATTILA
          DIRECTIA PATRIMONIU

                     DIRECTOR

           EC. MARTIN STAIA 

ŞEF BIROU LICITATII CONTRACTE SAD
             ING. MARIUS VOICU
                    CONSILIER,

             EC. LAURA KOSZEGI

MUNICIPIUL TIMISOARA

DIRECTIA PATRIMONIU

EC. MARTIN STAIA

DIRECTOR

